ගණේමුල්ල් තුත්තිරිහේන ප්‍රදේශයේ ෆාම් එකකින් රුපියල් එකොළොස් දහස් දෙසියයක් වටිනා කුකුළන් තොගයක් සොරාගත් සැකකරු ගණේමුල්ල පොලීසිය මගින් අත්අඩංගුවට ගෙන ඇත.අත්අඩංගුවට ගත් සැකකරු ද එම ෆාම් එකේම ඉඳහිට සේවයකරන අයකු බව ගණේමුල්ල පොලිස්ථානාධිපති දමින්ද සෝමජිත් මහතා පවසයි.ෆාම් එකේ අයිතිකරු කුකුළන් දිනෙන් දින අතුරුදහන් වන බවට ‍ගණේමුල්ල පොලීසියට කළ පැමිණිල්ලකට අනුව වහාම ක්‍රියාත්මක වූ පොලිස් නිලධාරීන් තුත්තිරිහේන ප්‍රදේශයේදීම එක් සැකකරුවකු වෙළෙඳ සලකට කුකුළු මස් අලෙවි කරන අවස්ථාවේ කොටුකරගෙන ඇත.